સ્પોટ્ર્સના ક્ષેત્રમાં અનેક બાળાઓ અદ્ભૂત દેખાવો કરી રહી છે. સમાનતાના અધિકારો માટે અધિકારીતા સાબિત કરતી મારા જેવી અનેક પ્રતિભાઓ પોતાના ઉજ્જવળ ભવિષ્ય સાથે જ રાષ્ટ્રને વૈશ્વિક ફલક પર ગૌરવાન્વિત કરવા તત્પર છે. આજે ‘સંદેશ’ જેવા ગણમાન્ય અખબારમાં સ્પોટ્ર્સ પેજના ગેસ્ટ એડિટર તરીકે હું આમંત્રિત થઇ એનું મને ખૂબ ગૌરવ છે. આ તકના માધ્યમથી હું સમગ્ર ગુજરાતને અપીલ કરવા માગું છું કે, ચાલો સૌ ભેગા મળી બાળલગ્ન જેવા સામાજિક કુરિવાજના કલંકથી મુક્ત થઇએ સાથે જ કન્યા ભ્રૂણ હત્યાના જઘન્ય અપરાધથી આપણે તો બચીએ જ પરંતુ એક જાગૃત અને સભાન ગુજરાતી હોવાની હેસિયતથી સામાજિક અભિશાપ એવા આ દૂષણ સામે વ્યાપક અને પરિણામલક્ષી જાગૃતિના પ્રણેતા બનીએ.